als_Latn dik_Latn ron_Latn
Basha takon Ahlin: Krimi në Shqipëri, shqetësim në rritje
- 753 Lexime
- (16:40 , 24/02/2015)
- 1 Koment
TIRANE - Kryetari i Partisë Demokratike priti sot në takim Kryetarin e Parlamentit suedez, Urban Ahlin dhe delegacionin që e shoqëronte. Basha i shprehu zotit Ahlin mirënjohjen për mbështetjen që Suedia i ka dhënë Shqipërisë në procesin e anëtarësimit në Bashkimin Europian, por gjithashtu i shprehu shqetësimin për hapat pas, që sipas tij, po bëhen nga mazhoranca lidhur me standardet që kërkon më tej rruga e integrimit.
Kryetari Basha tha se “qeveria nuk po vlerëson përgjegjësitë që mbart ky proces, dhe fatkeqësisht po i zhbën standardet demokratike, të shtetit të së drejtës, konsolidimit të institucioneve të pavarura, shkeljes arbitrare të të drejtave të njeriut, shkatërrimin e administratës publike dhe nëpërkëmbjen e të drejtave të pronës së qytetarëve”.
Basha shprehu shqetësimin për situatën e krimit të organizuar dhe trafiqeve të lëndëve narkotike që sipas tij, po vërshon në Shqipëri, duke kërcënuar rendin publik, jetën, familjet dhe pronat e qytetarëve.
Partia Demokratike bën të ditur se kryetari i Parlamentit suedez shprehu keqardhjen për gjendjen e tensionuar politike në Shqipëri dhe shqetësimin e thellë për situatën e kriminalitetit. Ahlin tha se Bashkimi Europian duhet të gjejë mënyrën për ta adresuar menjëherë çështjen e krimit të organizuar në Shqipëri.
(BalkanWeb)
Komente ( 1 )
-
Po ik se ti bashk me partine tende keni mare fund. Te gjith jemi te vetedijshem qe pas mbeshtetjesh se forte qe kjo qeveri ka nga be dhe usa e shprehur hapur, ju nuk keni me shancin me te vogel per te hypur me ne pushtet. Shqiptaret dhe ndryshojne ide se duan p*****l ariu gjith diten se sjan mesuar me shtetin funksional po nderkombetaret nuk duan me te rrezikojne me ju se e pan mire se ca niveli jeni. Eshte koha per nje opozite te re se ju perfundimisht keni mbaruar.
als_Latn glg_Latn unk als_Latn als_Latn als_Latn als_Latn als_Latn bos_Latn als_Latn unk als_Latn